ming030890/wiki-yue-high-quality huggingface dataset:
桑原裕義

桑原裕義（1971年10月2號—）係日本足球員，司職中場，效力過廣島三箭，新潟天鵝，北九州向日葵，及岡山綠雉。
桑坦尼

桑坦尼（法文：Santenay），係法國布爾岡黃金丘嘅其中一個市鎮。
桑原剛

桑原剛（1985年5月10號—）係日本足球員，司職中場，效力過札幌岡薩多，水戶蜀葵，草津溫泉，及福島聯。
桑原隆

桑原隆（1948年5月5號—）係退役日本足球員，教練，執教過PJM，磐田山葉，及橫濱水手。
桑原樂之

桑原樂之（1942年12月22號—2017年3月1號）係日本足球員，司職前鋒，曾經喺1966～1970年間爲日本足球代表隊出場12次，入咗5球，重參加過1968年夏季奧林匹克運動會。
桑原由氣

桑原由氣 ，係日本嘅一個女藝人同埋配音員。
桑名

桑名係日本三重縣一個市，人口14萬。
維基同享有多媒體嘅嘢：Kuwana, Mie
喺開放街圖（Open Street Map）嘅桑名地圖。
桑名係日本楔位文，重未完成，麻煩你幫手補充內容。
桑圖爾塞捕蟹人籃球隊

桑圖爾塞捕蟹人籃球隊（英文：Cangrejeros de Santurce Basketball）係波多黎各聖環嘅職業籃球球會，依家打緊波多黎各國家高級籃球聯賽。
桑地牙哥·拉蒙卡哈

桑地牙哥·拉蒙卡哈（Santiago Ramón y Cajal，1852年5月1號—1934年10月17號）係 19 世紀尾西班牙一個神經科學家，出名在發現咗神經細胞。
文世昌

文世昌（1944年7月15號—2015年4月4號）係香港律師，前香港民主同盟成員，曾經同時做過立法局、市政局、東區區議會議員。晚年定居加拿大，2015年死，終年70歲。
文丹達

文丹達（粵拼：man4 daan1 daat6，法文：Steve Mandanda，1985年3月28號—）係扎伊爾出世嘅法國足球員，踢守門員，喺2005年正式出道。

葳蕤史
呢節要加長。
文也汁

文也汁（Meunière），係一隻法國醬汁，主要用到牛油、番茜碎同檸檬汁去整，多數用嚟配海鮮，最出名煮法就係文也魚柳。
數銀紙機

數銀紙機（Banknote counter），又叫做數鈔機、點鈔機，係部數銀紙機器，原理係同影印機出紙格差唔多，識得數幾多張紙，而家嘅數錢機，分美金數鈔機、新台幣數鈔機、港幣數鈔機等等，好多種。
以前嘅數鈔機冇驗鈔能力，而家嘅可以驗出假銀紙，所以數鈔機又叫做電動驗鈔機。高科技製造嘅假銀紙，驗鈔機都未必可以驗出，所以嚮銀行見到有職員畀數鈔機點鈔之後，重要人力抽樣檢查有冇假銀紙。
數馬正浩

數馬正浩（1982年6月22號—）係日本足球員，司職後衞，效力過橫濱水手，及仙台七夕。
文

文，又叫文章，係指獨立成篇嘅文字作品，多數都係經出版或者電子媒體畀公眾睇。
文一丁

文一丁，係中國音樂製作人、詞曲作家。佢喺解放軍外國語學院畢業。

經歷
2010年，佢憑住為張杰填詞嘅《這，就是愛》入圍中歌榜年度最佳作曲。
歷山七世

歷山七世（Alexander VII，又譯亞歷山大七世，1599年2月13號—1667年5月22號）係羅馬天主教第237任教宗，1655年到1667年在位。
歷山二世

歷山二世（Alexander II，又譯亞歷山大二世，—1073年4月21號）係羅馬天主教第156任教宗，1061年到1073年在位。
歷險公園

歷險公園（Adventure park）係一種公園，入面有啲畀人歷險嘅設備，譬如攀石、爬繩網。
歷山三世

歷山三世（Alexander III，又譯亞歷山大三世，1105年—1181年8月30號）係羅馬天主教第170任教宗，1159年到1181年在位。
歷山八世

歷山八世（Alexander VIII，又譯亞歷山大八世，1610年4月22號—1691年2月1號）係羅馬天主教第241任教宗，1689年到1691年在位。
歷山六世

歷山六世（Alexander VI，又譯亞歷山大六世，1431年1月1號—1503年8月18號）係羅馬天主教第214任教宗，1492年到1503年在位。
歷屆試題

歷屆試題（英文：Past paper）係過往考試或測驗實際出過嘅試卷題目，有啲可能會有埋參考答案同評分標準，畀啲考生喺應試前準備或溫習用。
歷山四世

歷山四世（Alexander IV，又譯亞歷山大四世，1199年—1261年5月25號）係羅馬天主教第181任教宗，1254年到1261年在位。
歷赫·卡錢斯基

2010年4月10號，歷赫·卡錢斯基飛往俄羅斯參加卡廷大屠殺70週年紀念活動，飛機由於大霧而喺斯摩棱斯克墜毀，包括歷赫·卡錢斯基夫婦在內嘅機上人員全部罹難。
方言片

方言片係一個語言學術語，代表一種語言嘅層次。語言中，最多人講嘅係民族共同語，之後再變出方言，方言再變出「片」。
以唐話為例，最多人講嘅係漢語，漢語之下再發展出吳、湘、贛、客、粵、閩加官話等七大方言，七大方言之下就係片。例如閩語之下有閩台片、浙南片、潮汕片等等，粵語之下有粵海片、四邑片等等。
方鏞欽

方鏞欽（粵拼：fong1 jung4 jam1；英文：Dennis Fong；1977年3月11號—），網名THRESH，係退役嘅美籍華裔遊戲玩家，亦係X-fire嘅共同創立人同鍵盤定義W、A、S、D做遊戲類嘅默認方向掣始祖，喺香港出世。佢喺退役之前曾經做過雷神之鎚同埋毀滅戰士兩個遊戲系列嘅玩家而出名。

生平
方鏞欽喺1977年3月11號喺香港出世，細個喺北京住過，後因家屬喺美國接受教育同居住而喺11歲時移民兼加入美國國籍，重喺加州洛薩圖斯（英文：Los Altos, California）居住。佢初期最興玩曲棍球 ，1993年開始接觸第一部電子遊戲——毀滅戰士，期間佢諗住改「Threshold of Pain」嘅網名而去參加遊戲大賽，不過嗰時嘅電腦遊戲大多數定義玩家最多用8個字符而被逼改用「THRESH」，1995年去咗華盛頓州西雅圖嘅毀滅戰士系列遊戲巡迴賽入面同一班英美玩家鬥勁。尤其喺1997年嘅雷神之鎚系列嘅遊戲大賽入面，一度擊敗咗好多歐美選手而攞走冠軍兼贏咗部法拉利328賽車。正因為噉，佢個人定義嘅WASD做遊戲類嘅默認方向掣好快俾莊卡馬克採納咗兼攞埋專利。佢嘅戰績亦好快俾健力士世界紀錄大全同美國媒體定佢做真正電競職業選手第一人。
方詩揚

方詩揚（英文：Valerie Fong Sze Yeung ，1989年1月16號—）係出身加拿大嘅香港女藝人，2014年多倫多華裔小姐（中文：多倫多華裔小姐）冠軍兼最上鏡小姐同最具魅力獎得主，亦係2015年度國際中華小姐競選嘅十強佳麗，2018年做咗香港無綫電視經理人合約女藝員，主要工作係電視主持，至2023年離開。

簡歷
方詩揚喺香港出世，喺多倫多長大。讀大學嗰時佢做咗業餘模特兒，畢業之後到咗香港正式展開香港嘅模特兒工作。喺 2014 年參加咗多倫多華裔小姐（中文：多倫多華裔小姐）競選，贏得三料冠軍。之後加入其他唔同嘅工作發展，除模特兒之外，亦成為 Blogger、KOL、旅遊達人、品牌代言人同好多唔同嘅品牌合作。2018 年入 TVB 做藝人。

電視節目
娛樂新聞報道（中文：TVB娛樂新聞台） 
Star Talk 
金裝娛樂賀新春
除夕星級倒數派對
放榜前的一個晚上
熒幕八爪娛 。
方鏗

方鏗，GBS，CBE，OBE，JP（1938年11月20號—2022年8月28號），方肇周家族成員，係香港實業家，鄉下喺上海，有「香港針織大王」嘅美譽。

屋企
方鏗老頭係創立肇豐針織廠嘅方肇周。佢有三個細佬方超、方剛、方方。
方鏗已婚，老婆係邊敏芝，有三個女、一個仔，屋企住九龍塘丹桂路，大女係方淑君（方淑君有兩個妹妹方淑儀、方淑明），女婿係林詩鍵（林炳炎個孫仔，林秀棠個仔，老婆方淑明），仔仔方仁德，孫仔方義鈞、方義煬，外孫仔林嘉熙，外孫女林嘉慈。
方言札

方言札（粵音：fong1 jin4 zaat3）係ー種用嚟糟質同埋羞辱人嘅牌，通常係喺一啲要廢除方言（包埋同標準語唔一樣嘅語言）、強制推行標準語嘅地方嗰度用到，講方言嘅人會畀第啲人夾硬將呢塊牌掛喺條頸度。呢種手段喺好多國家「推普」嗰陣都有用過，譬如英國對講威爾斯文嘅人、法國對講奧克文同布列塔尼文嘅人、日本對講琉球文嘅人、台灣對講閩南話嘅人都有做過呢啲陰騭嘢。
方銀姬

方銀姬，係大韓民國嘅一個女藝人同埋演員。
梁逸峰

梁逸峰係第62至64屆香港學校朗誦節詩詞獨誦男子組冠軍，2014年1月一段佢朗誦嘅片響互聯網流傳，令佢多咗好多人識。
梁金山

梁金山（粵拼：loeng4 gam1 saan1）係中國廣東江門嘅一座山，亦係江門名山。位置喺開平三埠北邊5km嘅位，西靠江門大道；北靠開陽高速公路；南靠開平城區；東靠水口鎮周邊嘅山旮旯地方。

名
山名嘅來源，好耐之前流傳咗三種講法。但目前最可靠係第一種講法：
梁金喺山上修煉
古代，有位嗌「梁金」嘅道人喺山上修煉，後嚟道人死咗之後，當地人為咗紀念佢而改成噉嘅名。
梁氏同金氏啲祖先嘅同葬之地
好耐之前，金村一帶有好多金氏啲宗族喺度住，祖先死嗮之後都葬嗮喺山頂。後嚟梁氏啲人搬入嚟之後，都將自己祖先——梁永保葬喺山頂。所以座山簡稱成噉嘅名。
林梁兩族猛咁爭
古代有位林氏同梁氏啲人，各將自己啲祖先葬喺山上。因為嗰時座山未改名，林氏班人話座山係「林公山」，梁氏班人話座山係「梁公山」，結果雙方各執一詞而帶錢到縣衙門升堂。由於雙方一齊帶錢嚟，令衙門官員拗嗮頭，縣官就親自去實地考察。到山腳時咁啱撞正林氏嘅牧牛細路，問座山係咩名，而林氏牧牛細路用土話講係「梁金山」，最後衙門官員決定將座山改名做「梁金山」。

考察結果
後嚟江門當地有關文化部門過到座山考察過，原先金村一帶有金氏啲人住過，後嚟梁氏啲人搬入，尤其梁儲太師成為名人之後，梁氏家族開始越嚟越多人入住，而金氏啲人搬走嗮。後嚟道人梁金喺座山上煉過丹。喺眠犬望月峯定有座大明時期起好嘅顯太始祖梁金公墓，由於官場失意後返到家鄉隱居，希望煉丹成仙。梁金死咗之後，家人將佢葬喺眠犬望月峯嘅煉丹灶隔籬。

概況
座山海拔456米，東北-西南走向。跨國月山、水口、長沙、沙塘等鎮，有成廿公里長。個景區都幾靚，從古代開始，一直吸引咗好多文人學士入嚟避暑、登高、遊覽、寫詩做對聯。而家座山南坡已經開發成公園，有登山水泥公路同金山閣、開萃塔、勝蓮庵、兒童遊樂場、泳池、飛機展覽館、金龍出山等等遊樂設施響度。
梁金福

梁金福係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
梁鉅海

梁鉅海，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
梁釗峰

梁釗峰（英文：Andy Leung，1986年8月31號—），暱稱釗峰，係香港男子組合C AllStar成員之一。

簡歷
梁釗峰中學讀香港聖若瑟書院，2010年喺香港城市大學市場營銷學系畢業，2009年去過北京清華大學做交換生。
梁釗峰喺組合入面做主唱或者和音。梁釗峰主唱歌曲包括《天梯》、《別讓小島沉沒》、《少數》、《下靶》，並曾用爵士樂形式翻唱陳奕迅嘅《裙下之臣》。佢亦曾經喺無綫電視多回合淘汰音樂比賽《超級巨聲3》中俾香港著名音樂人倫永亮當面讚，話佢唱歌有感情，又話會繼續追隨佢哋嘅歌。而《下靶》是係佢包辦曲詞嘅處男作。
梁釗峰曾經為香港科技園2016《如果變成果廣告》、Apple Inc《iPad Pro 2017》等多個廣告配音。
橫檔

橫檔（英文：Wangtong或者Wangtong Islands）指上橫檔同下橫檔，喺廣東虎門，因爲中腰欄住虎門而名。
橫水渡

橫水渡（粵拼：waang4 seoi2 dou6），係指來回兩岸嘅渡船。有啲簡單到三板，亦有啲係小輪。橫水渡航程短則一段涌面，長則喺內港之間，但唔會出外洋。
橫枝崗

橫枝崗（粵拼：waang4 zi1 gong1）係中國廣東廣州嘅地名，喺越秀區東北角嘅麓湖公園附近。

名
個村因為大清開村時，隔籬個崗仔樣似水橫枝而改成噉嘅名。

特色
個村附近都係城中村地帶，從1950年代開始，個村發現咗好多個墓群，從2000年6月到2006年11月為止，發現咗夾埋49座從西漢到大清嘅墓葬，重發掘咗墓上之墓、棺上之棺嘅怪現象。舊時橫枝崗屬墳場地帶，而家屬醫療一條街嘅地區。
橫枝崗路

橫枝崗路（粵拼：waang4 zi1 gong1 lou6）係中國廣東廣州嘅西南-東北走向道路，喺越秀區，西南邊從恆福路開始，一直向東北去到廣園中、東路同雲泉路嘅交界。

名
條路因為喺橫枝崗而改成噉嘅名。

敘述
全長2.1km，闊8～20m，雙向2～4車道。馬路西南窄東北闊。
橫沙站

橫沙站入面嘅大字（北站台嗰嚿，喺2014年8月18號影。） 

列車服務時間
05:56~00:00
橫沙站（粵拼：waang4 saa1 zaam6；英文：Hengsha Station）係廣州地鐵6號綫入面嘅車站。呢個車站喺白雲區金沙洲路嘅環洲三路口北邊，有3個出入口。呢個站係廣州地鐵6號綫嘅其中一個高架車站。

站廳
橫沙站嘅站廳係設計成兩個嘅版本，分開咗東北同西南兩邊，都有條通道接埋一齊。而收費區喺地上3樓，而免費區嘅站廳都有扶手電梯、專用𨋢同樓梯，去邊個樓層都得。而車站嘅商舖方面，冚唪唥都喺嗮西南站廳嘅1樓嗰邊；自助服務喺西南站廳嘅地上2樓嗰度。

月台
呢個站有兩個側式月台，喺金沙洲路嘅中心線上空。
橫沙站嘅南站廳
橫沙站嘅站台
橫沙站嘅站台全景

商舖同自助服務
而家嘅橫沙站凈係得好少鋪頭畀乘客買嘢同埋食嘢，好似有便利檔同麵包檔。
另外，橫沙站入面凈係得1台自動販賣機響度。下面有寫清楚呢個站係有乜鋪頭同自助服務響度：
商舖
7-Eleven
美心西餅

利用狀況
橫沙站係地鐵6號綫入面嘅其中一個重要嘅樞紐站，呢個站附近都係啲大型樓盤、城中村嘅居民區，所以呢個站都幾多人下。喺6號綫開通之前，附近啲交通都幾乎癱瘓嗮，嗰時從金沙洲出去市區都要成幾個鐘先至到。喺6號綫通咗車之後，有大部分乘客就轉咗坐地鐵出去市區各地都得，所以呢個站嘅客流方面都幾多下。一到咗客流高峰期，南站廳甚至搞客流控制都有。
橫沙島

橫沙島（粵拼：waang4 saa1 dou2；簡化字：横沙岛），簡稱橫沙，係中國長江口一沙洲，喺長興島東面，歸上海崇明縣管。
李·克里斯達斯

（荷蘭文：Lei Clijsters，荷蘭文讀音： [lɛɪ klɛɪstərs]；1956年11月9號—2009年1月4號），全名叫李奧·阿爾伯特·育錫夫·李·克里斯達斯（Leo Albert Jozef "Lei" Clijsters），係比利時足球員，廉堡柯別達（今日嘅布利）人，司職中堅。
佢係比利時籍女網球員堅（Kim Clijsters）同艾基（Elke Clijsters）嘅亞爸。
克里斯達斯喺1983至1991年期間，曾40次代表比利時足球代表隊上陣，除咗1984年嘅歐洲國家盃，佢亦參與過1986及1990年兩屆世界盃決賽週，其中喺1990年嗰屆分組賽對烏拉圭時入過1球。另外，佢亦以隊長身份幫比利時球會梅赫倫贏過1987年嘅比利時盃、1988年嘅歐洲盃賽冠軍盃同歐洲超級盃、以及1989年度嘅比利時聯賽冠軍。個人榮譽方面，佢1989年當選比利時聯賽最佳球員。
佢喺1993年掛靴之後，轉做足球領隊，直到2008年因病退休。
2009年1月，克里斯達斯因肺癌喺苗恩－吉雷特洛達（Meeuwen-Gruitrode）死咗，享年52歲。
李㼅

李㼅（韓文：이광，1785年3月21號—1841年11月2號），字昌康（韓文：창강），初名海東（韓文：해동），廟號叫全溪君或者全溪大院君（韓文：전계대원군），係大朝鮮國嘅王族成員。

家譜
李㼅係：第21位國王英祖李昑嘅庶曾孫、李愃嘅庶孫、李裀嘅庶六仔、常溪君李湛嘅半細佬、同埋第25位王哲宗李元範嘅親生爸爸。

生平
李㼅喺1785年3月21號喺江華島出世。雖然佢係王族成員，但係其他人都當佢係平民咁，所以佢係喺農民嘅家庭出世。
佢嘅原名係李快得，後尾改咗做李海東，跟住先再改做李㼅。
佢係李裀嘅婚外仔之一，而佢唯一嘅親生阿哥好早就過咗身。佢嘅半阿哥李湛係李裀正統嘅仔，之後成為咗李祘嘅領養仔，亦曾經短期做過王位嘅繼承人。
喺1801年，媽媽宋常山同埋阿嫂申平山因為違反國教儒教信咗羅馬天主教，所以佢哋同埋爸爸李裀一齊承受死刑。
李㼅作為李裀嘅仔，雖然冇受刑，但係都去咗江華島流放，做返農民。不過，佢喺1822年畀國王李玜大特赦，返咗去首爾。
喺1841年11月2號，李㼅喺佢屋企有病過身，享年56歲。

死後
到1849年，第24位國王憲宗李烉過身，但係因為佢冇任何仔女，所以斷咗家族條繼承線。之後，李㼅嘅庶三仔李元範成功繼位，成為咗第25位國王。喺李元範上位之後，佢對佢爸爸李㼅做死後榮譽，封佢做“全溪大院君”。
李㼅最初葬咗喺楊州郡，喺佢爸爸李裀嘅墓附近。之後，又移葬咗去驪州。喺佢嘅庶三仔李元範上位做咗國王之後，再安葬喺抱川郡，一直到依家。
李一

李一，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
李·哈維·奧斯華

李·哈維·奧斯華（Lee Harvey Oswald，1939年10月18號—1963年11月24號），係路易斯安那州新奧爾良人，美國海軍陸戰隊前隊員。1963年11月22號，美國時任總統約翰·甘迺迪畀人暗殺，多個證據都話暗殺者就係佢，之後畀人拉咗。兩日之後，傑克·魯比開槍殺死咗佢。

早年
奧斯華由出世開始到1941年住嘅地方
1939年10月18號，奧斯華響路易斯安那州新奧爾良嘅 old French Hospital 出世，係羅拔·愛德華·李·奧斯華同瑪嘉烈·法西斯·克拉維里共同嘅第二個細路。羅拔·奧斯華係南北戰爭時嘅南軍指揮官羅拔·李嘅遠房表親。奧斯華有個親生大佬叫小羅拔，都係美國海軍陸戰隊前隊員；而阿媽瑪嘉烈·克拉維里同前任老公有個仔叫莊·愛德華·皮。莊係一位空軍軍人。
響佢出世嗰年，老豆羅拔死咗。奧斯華曾經響孤兒院生活。
1944年，瑪嘉烈帶住全家由新奧爾良搬去德薩斯州達拉斯。一年後奧斯華入讀小一，跟住嘅六年入面，佢係咁轉校。小四嗰陣，佢接受咗一次智力測試，結果佢嘅智力係103。當時佢身邊好幾個人都話佢係「孤僻同埋喜怒無常嘅人」。
響佢12歲嗰年，佢跟住阿媽到紐約市，有一段時間同大佬莊·皮住埋一齊。兩母子好快就畀人趕咗出嚟，據指係因為奧斯華唔單止打阿媽仲攞刀威脅莊嘅老婆。奧斯華響紐約布朗士升讀七年級，不過因為成日曠課而畀人送去少年管教所接受心理評估。
1953年秋天，奧斯華返到學校繼續學業，不過佢嘅紀律依然有好大問題。當佢唔能夠同學校合作嗰陣，學校去到法院希望唔再由瑪嘉烈·克拉維里照顧奧斯華。
李·德弗雷斯特

李·德弗雷斯特係一個美國物理學家、發明家、工程師、電影導演、電機工程師、製片人。
杉龍蝦

杉龍蝦（Panulirus stimpsoni），簡稱杉龍，係種食用蝦，生學分類係屬十足目龍蝦科龍蝦屬。
格拉格拉

格拉格拉係日本電視遊戲寵物小精靈系列入面嘅其中一隻小精靈，編號105。佢係由卡拉卡拉進化成嘅。
格拉那再也線

格拉那再也線（英文：Kelana Jaya Line，簡稱「KJL」），以前叫「布特拉綫」（Putra Line LRT），係馬來西亞巴生谷第五條列車線，亦係馬來西亞第一條自動駕駛嘅列車系統同第二條輕快鐵線，由Projek Usahasama Transit Ringan Automatik Sdn Bhd（簡稱PUTRA）公司管理。呢條路線屬於陸路公共交通委員會（SPAD）嘅大吉隆坡/巴生谷綜合運輸系統。
所有吉隆坡嘅輕快鐵由馬來西亞國家基建公司（Prasarana）旗下嘅快捷通軌道公司管理。呢條輕快鐵系統一共有46.4公里長，係全球第三個無人駕駛嘅公共交通系統。
一架格拉那再也線列車

路線延長
隨住吉隆坡人口外移，吉隆坡西南部嘅梳邦再也人口持續增長，人口已經超越一百萬。為咗解決當地交通幹道成日出現塞車問題，馬來西亞政府喺2011年5月26號宣布格拉那再也線延長計劃。安邦線將會延長17公里，延長路線由格拉那再也站繼續往南延伸13站（至布特拉高原站，同安邦線嘅延長線交會，已經喺2016年7月全線通車。

相撞事件
2021年5月24號夜晚8點33分，一架由甘榜峇魯空車駛去吉隆坡城中城嘅列車因為喺唔恰當嘅時間駛入地下軌道，而同另一架載住213人嘅列車迎面相撞，造成47人重傷，166人輕傷。今次事件係格拉那再也線投入服務以嚟，首次發生列車相撞嘅罕見事故。
國家基建公司主席拿督斯里達祖丁宣佈，公司將會向事故中嘅213名傷者，無論傷勢係點，賠償每人1000令吉。佢5月25號巡視意外現場後召開記者會表示，佢哋公司亦會承擔所有傷者嘅醫藥費，直至到佢哋好返為止。
格拉齊亞黛萊達

格拉齊亞黛萊達（Grazia Deledda，1871年9月27號—1936年8月15號），係意大利作家，亦係1926年諾貝爾文學獎得主。
格支配

格支配（粵拼：gaak3 zi1 pui3；英文：case government）係指一個名詞嘅文法格點樣「受到支配」。喺好多語言裡便，一隻名詞掕住嘅動詞或者介詞嘅特性會主宰隻名詞要轉去邊一個文法格，呢種「支配」就係格支配講緊嘅嘢。
格拉茨體育會

格拉茨體育會（Sportklub Sturm Graz）係奧地利格拉茨一間職業足球球會，依家踢緊奧地利超級足球聯賽。
格拉魯斯州

格拉魯斯州係瑞士一行政州域，全州面積685平方公里，人口4萬，州府格拉魯斯。
橙天嘉禾

橙天嘉禾娛樂（集團）有限公司（英文：Orange Sky Golden Harvest，簡稱橙天嘉禾，港交所：1132），係華語電影娛樂公司，喺1994年成為香港上市公司。
橙天嘉禾嘅前身係嘉禾娛樂事業有限公司，1970年成立，創辦人係鄒文懷、何冠昌同梁風先生，嘉禾係一間世界華語電影娛樂事業最具有領導地位嘅電影集團公司。到咗2008年，橙天娛樂集團正式收購嘉禾娛樂，成為嘉禾娛樂單一大股東。而喺2009年，嘉禾娛樂事業有限公司正式改名為『橙天嘉禾娛樂集團有限公司』，以便更明確表明係橙天娛樂集團旗下子公司。
橙天嘉禾有49間影城同345個影院，分佈喺星加坡、香港、馬來西亞同中國深圳。其中喺香港共有5間影院，而根據該集團嘅2007年年報，佢嘅院線喺香港嘅市場佔有率為13%。

香港
見嘉禾院線。
橙必打士

橙必打士（英文：Orange bitters）係必打士一種。
橙月

《橙月》係香港歌手方大同嘅第六張大碟、第四張錄音室專輯，喺2008年12月19號發行。
橙樹

橙樹（粵拼：caang2 syu6；學名：Citrus sinensis）係芸香科柑桔屬嘅常綠喬木。佢唔係好大，大咗都係十米高。佢原本係東南亞嘅植物。佢嘅果叫橙，係一種生果。
維基同享有多媒體嘅嘢： 橙樹
橙汁

橙汁係用橙榨出嚟嘅果汁嘢飲，亦係最常見嘅果汁，唔少歐美人食早餐時都會飲返杯。
橙皮

橙皮，藥材，生菓皮一種，橙嘅皮曬乾而成。多年嘅叫陳皮。
橙味汽水

橙味汽水又叫橙味梳打，係指帶有橙口味嘅汽水，睇落亦係橙色。
橙味汽水嘅兩個主要版子包括可口可樂公司嘅芬達同百事公司嘅美年達。
橙新聞

《橙新聞》係香港嘅一間親中派網絡媒體，2014年由雲通科技有限公司創立，母公司係聯合出版集團。
橙河

橙河（南非文：Oranjerivier，又譯奧蘭治河）係非洲南部一條河，流經萊索托、南非同納米比亞，長2,200公里。
氖嘅同位素

氖有19個同位素，其中有3個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
氘

氘，中文又叫重氫，係氫嘅同位素之一，符號D 或者2H。氘原子核係由一粒質子同一粒中子組成。
氙

氙（粵拼：sin1，舊名氠、氥，英文學名Xenon）係元素一種，符號Xe，原子序號54，原子重量131.2936。佢密度0.005887，溶點161.45，沸點165.03，熱容量有0.158，電負度有2.6。氙係一種冇色嘅稀有氣體，將佢放電嗰陣呈藍色。
已知嘅氙嘅同位素有32種，包括氙113、氙115至氙145。
氙同其他同族元素（稀有氣體），唔易同其他物質產生化學作用，但自從1962年起，陸續發現咗氙嘅化合物。目前已知氙有80幾種化合物，包括氟化物（二氟化氙、四氟化氙、六氟化氙）、氯化物、氧化物、同埋高氙酸鈉。三氧化氙具有高度爆炸性。除咗個別化合物之外，氙化合物都係冇色嘅。
維基同享有多媒體嘅嘢：
氙（類）
氚

氚，讀做『川』，拉丁學名Tritium，中文又叫超重氫，係氫嘅同位素之一，符號T 或者³H。氚原子核係由一粒質子同兩粒中子組成。氚因為有β衰變，所以有放射性，半衰期為12.43年。
由於氚嘅β衰變，只會放出高速移動嘅電子，穿唔過人，因此，人吸好多氚先至有害。
喺地球自然界裏便，相比起普通氫氣，氚嘅含量極少。宇宙射線所帶嘅高能量中子，撞埋氘核，先至會兩者結合做氚核。
氚同氘一樣，都係製氫彈嘅原料。
氖

氖（粵拼：naai5，英文：Neon，讀/ˈniːɒn/）係元素一種，符號Ne，原子序號10，原子重量20.17976。佢密度0.0008999，溶點24.703 K，沸點27.07 K，熱容量有1.03。因為佢喺室溫之下係氣體，所以又叫氖氣。佢個氖係種惰性氣體，唔易同其他元素有化學作用。氖本身無色，但放少量入真空管或者氖燈，加電壓會放紅光或橙光，可以做霓虹光管。
氖喺宇宙好常見，不過喺地球就好少。空氣裏便有微量嘅氖，商用通常喺空氣度抽出來。
氖個名來自希臘文νέον，即neon。意思係新嘅咁解。
維基同享有多媒體嘅嘢：
Neon（類）
氙嘅同位素

氙嘅同位素之中，有10個係存在喺自然界嘅，其中6個係穩定嘅、3個係半衰期非常長嘅，另一個係經由其它元素或更重嘅元素衰變成嘅極微量嘅放射性同位素。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
氟

氟（粵拼：fat1，英文Fluorine）係元素一種，符號F，原子序號9，原子重量18.99840325。佢密度0.001696，溶點53.63，沸點85.03，熱容量有0.824，電負度有3.98。氟屬於鹵素。氟單質係一種有強烈腐蝕性嘅氣體，亦係氧化性最強嘅單質。

製備
由於氟單質有好強嘅氧化性，所以歷史上制氟一直都用電解法，直到1986年，先至用純化學法制得單質氟。

用途
氟可以保護牙齒，因為氟可以令牙齒表面嘅羥基磷酸鈣轉變成更加難溶嘅氟磷酸鈣。所以可以保護牙齒，令牙齒更健康。一般牙膏裏面都含有氟化物。但係，如果人體攝入太多氟，就會引起氟斑牙、氟骨病等疾病。所以，人體需要氟，但係要適量。
維基同享有多媒體嘅嘢：
Fluorine（類）
氟嗪酸

氟嗪酸（粵拼：fat1 ceon4 syun1，Ofloxacin）係種喹諾酮類藥，主要用嚟醫呼吸道感染同泌尿系統感染。
桃色 杏色 櫻色

《桃色 杏色 櫻色》（日文：ももいろ あんずいろ さくらいろ）係日本漫畫家咲畫嘅漫畫。2021年，俾朝日放送電視台翻拍成電視劇，由奧仲麻琴主演，2021年2月至3月期間逢星期日晚播映，一共6集。
桃花島

桃花島係中國浙江舟山普陀區一個島，屬舟山群島其中一個島。
皆因金庸武俠小說《射鵰英雄傳》入面有提到「桃花島」呢個名，所以當地人就攞呢樣嘢做宣傳。
桃色公寓

《桃色公寓》（英文：The Apartment）係套1960年美國電影，由積林蒙、莎莉麥蓮、佛勒麥茂利主演，比利懷特執導。套戲攞到奧斯卡金像獎最佳電影。
桃花源小廚

桃花源小廚，嚮香港上環蘇杭街93號，即係老字號源吉林茶老鋪對面。《米芝蓮指南香港澳門2009》描述，桃花源雖然嚮一條簡陋街道，鋪頭細，只得6張枱客人，坐椅係膠人造皮。不過嘢食用料新鮮，廚師姓黎，海鮮、湯羹、杏仁茶都值得推介。不過，米芝蓮未有介紹桃花源小廚原來有魚翅供應。
嚮《米芝蓮指南》入面，上環桃花源小廚係評級為「一星食府」，同中環鏞記、尖沙嘴利苑酒家等，係同一星級嘅。
桃花源小廚每星期淨做6日生意，只做午餐同晚飯兩更，夜晚10:30打烊，星期日休息。

澳門店
澳門店嚮葡京酒店裏面，裝修比香港上環店豪華光亮好多。嚮2008年出版嘅《米芝蓮指南》港澳版，都一樣得到二星評級。
桃花扇

《桃花扇》係清初國子監博士兼戲曲作家孔尚任係公元1699年（康熙三十八年）完稿，公元1708年（康熙四十七年）出版既一部傳奇劇本，成套劇總共有四十四齣戲。
《桃花扇》寫既係明末發生喺南京既愛情故事，故事既背景接近真實既歷史，細節上做咗啲藝術加工。故事既主線係秦淮河名妓李香君同士夫夫侯方域既悲歡離合，側面描繪咗南明王朝亡國既歷史，同埋當時南京城既社會情況同生活現實。

李香君
李香君原本姓吳，出生喺明末蘇州既官宦之家，老豆係東林黨人，被魏忠賢陷害，家道中落。孤苦無依既李香君，俾秦淮名妓李貞麗收養做義女，改姓李，後嚟李香君喺養母調教之下，成為「秦淮八艷」之一。佢雖然生活喺煙花之地，但係仍然堅持追求真正既愛情。

侯方域
侯方域係「明末四公子」之一，當時佢嚟南京城參加科舉考試，因為考唔到，所以無返屋企，悶悶不樂，喺朋友介紹之下，結識咗李香君，兩人一見鍾情，喺訂婚嗰日，侯方域喺扇上面題詩，做信物俾咗李香君。
桃花源記

《桃花源記》係中國晉代一本書，作者陶淵明，創作出一個與世無爭嘅理想社會。
林慧美

林慧美（May Lam），係香港專欄作家，專門寫日本遊埠同溫泉嘅資訊，亦有出書。
林戴安

林戴安（瑞典文：Anna Kerstin Erica Lindstedt，1960年4月6號—）係瑞典外交官，做過駐墨西哥同駐越南大使。2016年起做駐華大使。
2019年2月14號，瑞典外交部因爲林戴安先前未經許可擅自同香港銅鑼灣書店股東桂民海阿女Angela Gui會面而將林戴安召返國調查。同年12月9號，林戴安被指超出職權範圍，畀瑞典正式起訴。
林慧韡

林慧韡（1987年8月16號—），人稱達哥（Tat Gor），係香港網絡紅人，因為網上直播打機而出名。佢個花名「達哥」嘅由來係佢網上直播把聲聽落似藝人劉以達。
歐絨鴨

歐絨鴨（Somateria mollissima）係鴨科絨鴨屬嘅一種雀，主要分佈喺歐洲同北美洲。
歐綠保集團

歐綠保集團（ALBA Group）係一間專做廢物處理同回收嘅企業，總部喺德國柏林。旗下有「ALBA」同「Interseroh」兩個品牌，喺德國、歐洲、美國及亞洲都有業務。根據歐綠保公佈，喺2017年，僱用約7500人，全年收入約18億歐元。

香港業務
歐綠保集團同綜合環保集團合組歐綠保綜合環保(香港)有限公司（ALBA IWS）。2015年，ALBA IWS獲環境保護署批出廢電子產品處理設施合約，喺屯門環保園興建「WEEE·PARK」。佢哋會為廢電器電子產品生產者責任計劃入面受管制嘅電器（舊電器包括冷氣機、洗衣機、雪櫃、電視機、電腦、顯示器、掃瞄器同打印機，俗稱「四電一腦」）提供免費上門回收服務。
歐羅銀紙

歐羅銀紙（粵拼：au1 lo4 ngan4 zi2）係由2002年1月1號流通嘅銀紙，由歐洲中央銀行發行。有兩套銀紙，第一套喺2002年推出，第二套就由2013年至2019年推出。2016年5月4號，歐洲央行決定第二套歐羅銀紙唔會出500歐羅銀紙。
歐羅一仙銀

歐羅一仙銀（粵拼：au1 lo4 jat1 sin1 ngan2，€0.01）係喺冚唪唥歐羅銀仔入面面值最細嘅銀仔，喺1999年開始鑄造，用嘅物料係鋼芯鍍銅。
歐石南屬

歐石南屬（粵拼：au1 sek6 naam4 suk6，學名：Erica）係杜鵑花目杜鵑花科嘅一個屬。
歐羅銀仔

歐羅銀仔（粵拼：au1 lo4 ngan2 zai2，Euro coins）係由1999年開始嘅銀仔，而家夾埋有8種面額嘅歐羅銀仔，分別係1仙、2仙、5仙、1毫、2毫、5毫、1蚊同2蚊銀仔。
歐美德

歐美德（葡文：Januário Correia de Almeida，1829年3月31號—1901年5月27號）係葡萄牙軍人、外交官。1860年6月至1861年3月23號係維德角總督。1870年5月7號至1871年12月12號係葡屬印度總督。1872年3月23號至1874年係第88任澳門總督。
煙臺蓬萊國際機場

煙臺蓬萊國際機場（粵音：jin1 toi4 pung4 loi4 gwok3 zai3 gei1 coeng4）係喺中國山東嘅一個機場，喺2015年嗰陣起好兼且開放畀人用嚟搭飛機。
煙腸

煙腸係一類香腸，製作過程用到煙燻，令腸有陣煙嘅味。
煙花易冷

《煙花易冷》係2010年由方文山填詞，黃雨勳編曲，周杰倫作曲同演唱嘅中國風歌曲，收錄喺《跨時代》唱碟，由於隻歌咬字清晰，隻歌被人懷疑過唔係周杰倫唱嘅，周杰倫坦言新歌「滿矯情」（幾矯情）。網上流傳過呢隻歌歌真名係《伽藍雨》。《煙花易冷》同《洛陽伽藍記》冇關係，煙花易冷描述一千五百幾年前盛極繁華後傾塌頹圮嘅洛陽入面，一個皇家將領同佢傾慕嘅女人之間嘅愛情故事。
煙花三月

《煙花三月》：紀實文學，香港作家李碧華以深入追訪探討慰安婦話題。
煙花製作技術

煙花製作技術係一門研究自己發生放熱化學反應嘅物質，從而產生熱、光、氣、煙以及聲嘅科學。煙花製作技術研究對像不僅包括煙花嘅製作，仲有安全火柴、氧燭（英文：Oxygen candle）、爆炸螺栓以及汽車安全氣囊嘅組件等等。
煙火裝置要求安全，同時又要緊密儲存物質，並透過燃燒或爆炸將化學能量釋放出來。煙火裝置嘅控制系統種類很多，可以係自動、非自動、遠端、非遠端等等。
煙臺

煙臺（粵拼：jin1 toi4）係喺山東嘅一個地方，家下係中華人民共和國嘅一個地級市，叫煙臺市。
呢度嘅舊稱係芝罘（粵拼：zi1 fau4），係因古之罘山而有咗呢個名，即依家芝罘島度嘅芝罘山。煙臺因較早開埠，國際通用名就係用咗芝罘舊稱嘅音譯Chefoo或Cheefoo，《大不列顛百科全書》入邊都係稱煙台作Chefoo。
梁珈詠

梁珈詠（粵拼：loeng4 gaa1 wing6，英文：Mikako Leung，1982年12月16號—），花名係大頭妹，香港無綫電視基本藝人合約女藝員，2003年藝員訓練班出身，主要主持細路節目，包括《放學ICU》同TVB兒童台節目，亦有參演電視劇。佢係監製陳耀全嘅御用演員。
梁珈詠2007年喺劇集《同事三分親》中嘅劉定英一角而畀人熟識。接住喺《真相》、《On Call 36小時》、《神探高倫布》、《師父·明白了》等劇集，都有唔少演出；當中2013年出演《師父·明白了》做歡甜一角係入行以嚟最多戲份嘅劇集。
參加香港無綫電視《全能司儀選拔大賽2022》, 梁珈詠喺幕前講出咗自己對演藝事業嘅堅持, 喺長期不得志嘅逆境裡面堅守希望,  感動咗現場所有觀眾而且以滿分晉級, 內容俾網民稱為 [堅持論]：
[我哋拍戲機會未必特別多，我哋可能就係等緊嗰一個機會。我覺得自己年份係多咗少少，但如果我唔再堅持，其實我嚟唔到呢度. ]
梁瑞峰

梁瑞峰（英文：June Leung；1998年6月8號—）係香港男歌手，2018年正式出道。佢2019年參加ViuTV《全民造星II》入圍40強後止步。
梁田

梁田（粵拼：loeng4 tin4；簡化字：梁田；英文：Belinda Liang；1989年10月2號—）係中國大陸嘅女藝人，遼寧瀋陽人。做過湖南衛視嘅女主持人。

主要經歷
2008年：考入中國傳媒大學播音同主持藝術專業本科班（2012年畢業）。
2011年：攞過第6屆CCTV電視節目主持人大賽中優秀獎，全國11強。
2012年：攞咗安徽電視台電視節目主持人大賽全國第4名，同年簽約湖南衛視，主持《中國金鷹電視藝術節金鷹大直播特別節目》。
2013年：主持湖南衛視《播報多看點》、《播報早看點》、《想唱就唱》同《新聞大求真》等節目。2014年初，代表湖南衛視主持人攜手快男冠軍華晨宇登上中央電視台春晚，同年亦做過湖南衛視《我是歌手》第二季動力火車嘅經紀人。
2015年：為湖南衛視《我是歌手》第三季李榮浩嘅芒果經紀人。
2016年：為湖南衛視《我是歌手》第四季老狼嘅芒果經紀人。
2017年：為湖南衛視《歌手2017》林志炫嘅音樂合夥人。
梁百川

梁百川（英文：Patrick Leung，1993年6月19號—）係香港男藝人，2017年第29期無綫電視藝員訓練班學員，畢業後加入無綫電視。2022年離開。
梁田清之

梁田清之 ，係日本嘅一個男配音員。

配音作品一覽
呢個表唔完整，歡迎加料。
梁珍

梁珍，原名梁曉豐，香港資深傳媒人，《大紀元時報》香港副總編，因為主持網上節目《珍言真語》而得到一啲網民嘅關注，但因為佢嘅政治立場，亦成為親中派媒體嘅攻擊對象。

背景同早年生活
佢喺1999年移居香港，本身係法輪功練習者。

事件
2021年5月11號，佢喺屋企樓下被蒙面凶徒持棍棒襲擊，佢報警之後曾經受到警方通知話已經拉咗人，但半年後就只係收到警方回信話唔夠證據檢控，梁珍之後表明會追查到底。梁珍曾經表示，施襲者肯定是中共特務，係中國共產黨滅聲，打壓香港人言論自由行動嘅一部分。
梁皓妤

梁皓妤（Ruby Leung，1990年4月2號—）係香港警務處警察公共關係科前女警員，2017年到2020年做電視節目《警訊》主持。

簡歷
梁皓妤中學讀聖保祿學校，大學讀香港樹仁大學新聞與傳播學系。2012年，佢做過亞洲電視新聞報導員。2014年3月，佢投考香港警隊，做過軍裝巡邏小隊、報案室、東區特別職務隊職務，2017年調任警察公共關係科影視聯絡組，3月25號開始接替甄淑賢做《警訊》主持，同時亦有份參與構思拍攝內容同資料搜集嘅幕後製作工作。
2020年4月5號，有自稱香港警察嘅網民喺微博批評梁皓妤嘅網上言行，包括佢讚好反警嘅「香港黑警」Facebook專頁，同埋上載支持平反六四嘅圖。消息話警隊管理層覺得佢嘅網上言行唔符合警隊價值觀，所以決定即時將梁皓妤調職，調到黃大仙警署。4月1號嗰集《警訊》亦係佢最後主持嘅一集，之後由男警張繼安（藝人張繼聰細佬）接任主持。4月8號，佢決定用個人理由主動辭工，計劃轉投動物保護工作。
梁相宜事件

梁相宜事件係中國一次社會事件，2018年3月13號發生，喺北京全國人大會議嘅新聞發布會度，女記者張慧君提嘅問題冗長累贅，企喺佢隔籬嘅女記者梁相宜聽到反白眼，成個過程俾中央電視台直播出街，引起中國以至全世界嘅網民同媒體關注。

人物
梁相宜（1986年8月28號-），青島人，「第一財經」女記者。2009年，佢喺中國傳媒大學畢業之後，做過北京晨報、第一財經日報等媒體，採訪經驗豐富。
張慧君（1981年9月24號-），「美國全美電視台」女記者、執行台長。佢喺河北大學畢業，試過喺中央電視台實習。

事件
2018年3月13號，梁相宜同張慧君參加第十三屆全國人大第一次會議嘅新聞發布會。喺11點16分，著紅色衫嘅張向國資委主任肖亞慶提問，問題冗長。著藍色衫嘅梁聽住佢嘅問題，卒之反白眼。中央電視台直播成個過程出街，引起網民熱議。
事件發生之後，社交媒體流傳嘅微信截圖顯示，梁相宜得知自己反白眼成為街談巷議之後，同朋友講，「你愁[瞅]她那德行，問問題比回答的還多。」兩個人衣著啱好係一藍一紅，佢哋兩個嘅強烈對比，促成呢次事件成為網上熱門話題，有關兩個人嘅消息喺各種網站同社交媒體層出不窮。

反響
中共喉舌《環球時報》嘅總編輯胡錫進發微博話，「第一財經女記者梁相宜火了。她對旁邊提冗長問題的記者翻白眼，被電視直播了出來，笑翻網民。希望這樣的花絮能在網上留的住，別被刪掉。老百姓就是喜歡這種東西，人性的這種DNA改不了。黨員幹部要隨時講政治，但普通人不必。普通人看政治的視角也喜歡花絮化，但這無傷大雅。」殊不知中共嘅審查急速收緊，當日晏晝4點開始，「藍衣記者」經已俾新浪微博封禁，冇得搜索，胡錫進發嘅微博都俾人刪除。
由於事件激起網民對中國審查制度同政治現象嘅討論，有傳梁相宜可能飯碗不保，被高層政治官員認為事件影響人大會議嘅嚴肅性。同時呢件事亦俾第啲國家媒體報導，逐漸傳遍全球。
紐約時報同英國廣播公司分析指出，初頭單嘢事態擴大之時，部分網民將兩個記者之間嘅強烈對比，引申變成諷刺「兩會」實質係橡皮圖章、政治表演，而且網民起底事件主角及關連人物，引發官場腐敗傳言不斷出現，所以中共對成件事徹底封鎖。中央電視台之後重播片段嘅時候亦將呢橛剪咗。
中國歷史學者章立凡話，「沒人真正關心這些會議，甚至連記者也不關心」。
海風

海風（英文：sea breeze）係由海面吹向岸邊嘅風，通常喺日頭出現，嗰時陸地溫度比海面高，產生氣壓差，陸地空氣流向海洋上空，而海面嘅空氣就流向岸邊。同海風相對嘅概念係陸風（英文：land breeze），由岸邊吹返出海面，通常喺夜晚出現。
海鮮價

海鮮價，係賣海鮮嘅牌價，佢會根據自由市場海產供求關係而隨時改變價格。
海馬

海馬（學名：Hippocampus）係一種生喺海嘅魚，個樣好似一隻冇腳嘅馬。海馬大約有30幾種，生活嚮熱帶同亞熱帶沿岸淺水海域。主要嚮大西洋西同印支太平洋地方。

藥用價值
嚮台灣，或者中國，例如福建、廣東、海南、浙江、山東、遼寧、河北咁嘅產地，四季都可以捉海馬，捉到之後去內臟，用水洗乾淨，再用太陽曬乾，就成為中藥。
藥性：味甘、鹹，性溫。歸腎、肝經。
功效：補腎壯陽，散結消腫。
海鮮

海鮮（粵拼：hoi2 sin1），又叫做新鮮海產食品，係用海洋動物整嘅食品，例如魚類、蝦類、貝類咁。
嚴格嚟講，河鮮同海鮮唔同。
海鰻

海鰻，又叫星鰻，日文叫穴子，學名叫糯鰻科，係鰻鱺目下面嘅一類魚，可以算係鰻魚嘅一種，味道比起河鰻淡。
沙螺洞路

沙螺洞路（英文Sha Lo Tung Road），香港一路，喺大埔東北，起自汀角路，近鳳園口，之後一路上山，直至沙螺洞。
沙茶牛肉

沙茶牛肉係一味中菜菜式，用沙茶醬去煮牛肉，多數亦會加埋一啲菜蔬（譬如西蘭花）。呢味餸亦係美式中菜館常見嘅菜式。
沙薑雞

沙薑雞係一味廣東菜，將隻雞用沙薑醃好後，傳統上好多時會用煎焗方法去整，食落會比較香口，亦有食肆會用蒸嘅做法。
沙螺洞

沙螺洞（英文Sha Lo Tung），又寫沙羅洞，舊時又叫集和，係香港一地，喺大埔北部山中盆地，距大埔鬧市三四千米。向南落山係鳳園，向西上山到九龍坑山頂，向北落鶴藪谷地，向西可到坪山寨或上八仙嶺。沙螺洞內有村三條，分別爲沙螺洞張屋，沙螺洞李屋，以及沙螺洞蔴雀頭，組成大埔七約嘅集和約，不過多已荒廢。由於幾乎無人耕作，田野回復爲淡水濕地，全港獨有，塘尾與蝶，多不勝數。雖則沙螺洞唔喺郊野公園之內，然而全地畀八仙嶺郊野公園包圍。

地理
沙螺洞乃係盆地，四面環山。水流匯集向北面窄谷，注入鶴藪水塘。佢亦係香港唯一淡水濕地，自然甚好，塘尾品種，有香港近六成半，二〇〇八年尾計，有七十二種之多，而全港有一百一十五種。蝶物種則佔三成半，香港政府列佢為具特殊科學價值地點。

歷史
一八九八年，香港輔政司駱克接收新界之前調查，已知張屋，李屋及蔴雀頭三村在此。村民以種水稻維生。香港重光之後，沙螺洞隔涉，生活艱難，香港政府協助新界村民向市區就業，或移居英國，人口老去而荒廢。
一九七九年，原居民賣地畀沙羅洞發展有限公司。一九八二年公司向政府提交發展計劃，起高爾夫球場同低密度住宅，涉及郊野公園範圍，一九八六年，轉到郊野公園管理局，並喺一九九〇年批准。一九九二年，皆因此處淡水濕地重要，及集水區不宜大興土木，地球之友向高等法院提出司法覆核，而法院裁定不合法。一九九三年，公司再交環境評估報告。一九九五年，居民威脅復耕及破壞自然，公司新計劃，不包括公園範圍。一九九六年，環境諮詢委員會否決環境評估報告。一九九七年，城市規劃委員會出發展審批地區圖做咨詢，並於一九九九年再延長咨詢。二〇〇〇年，公司向高等法院司法覆核，要求禁止延長咨詢。二〇〇一年，高等法院判延長合法。於是出分區計劃大綱圖，二〇〇二年核准。二〇〇四年，沙螺洞納入加強自然保育地點。二〇〇五年，公司再提起骨灰龕。不過地產商未能如願，如今沙螺洞仍得以維持其自然風貌。
公廁
二〇一四年，村口大炮亭拆走。而旁邊旱廁亦重建爲水廁，是爲該地唯一公廁。公廁蚊蟲甚多，有誘蚊器喺附近。

村
沙螺洞張屋，沙螺洞李屋，以及沙螺洞蔴雀頭，已荒廢多時，唯張屋有戶人家長住，經營荳腐花、盆菜等生意，方便行山者，同時亦有種種種瓜菜等。
張屋聚喺西面，李屋在東，而蔴雀頭東南山仔之邊。

車路
已拆之大炮亭
沙螺洞得馬路一條，叫沙螺洞路，由鳯園上山。石屎路到水邊大炮亭爲止，再入係沙泥路。
沙螺灣

沙螺灣（Sha Lo Wan）係香港一灣，亦係一村一地。佢喺大嶼山西部北岸，係沿北岸行，東涌行到大澳中途點。家下洋面對出係香港國際機場。沙螺灣家下有三村，因爲交通唔便，後生一輩好多都搬走咗，出去打工。所以得返啲老人家。

地理
沙螺灣西面海角，原本好突出，起新機場時，為免影響東涌灣水流，削平咗。

村
沙螺灣㚥早就有人住，初頭得沙螺灣村，後尾開咗沙螺灣新村同沙螺灣涌口村。村民開墾過果園。而海邊有座把港大王廟，有過二百年歷史。沙螺灣北端有沙螺灣碼頭，有船去屯門、東涌、大澳等地。村民出入主要靠水路，亦可以行大嶼山北岸東涌徑。

史
沙螺灣村可以上追到一七七四年，呢年起咗把港古廟，奉洪聖爺。坐廟重喺到。村民務漁務農。側邊另一天后廟，係一九一九年起。兩廟係黐埋一齊。
去到第二次世界大戰時，人口都唔多。因爲近海，呢處易畀海山賊水賊襲擊。一九三零年代尾，曾經畀海盗佔領成年。
沙螺灣有鎢礦，發現後，一九五零年代開採。自始人口大增，去到一九七一年，人口去到四千。之後人驟降。
沙螺灣村，屋打橫四排。大門口有三米高，用花崗石砌。有成二百年。而門本來有圍牆，不過牆已毁。

生態
沙螺灣好多參天巨木，灣中有大樟樹，有樖成三百歲，因爲沙螺灣有涌流入海，鹹淡水交界，所以海皮有紅樹林。

未來
港珠澳大橋曾建議喺沙螺灣落腳。
沙葉新

沙葉新（1939年7月13號—2018年7月26號）係中國作家。佢係回族，江蘇南京人，後來移居上海。曾經化名「少十斤」。

生平
1957年，沙葉新喺南京市第五中學畢業，考入華東師範大學中文系。1961年大學畢業，保送入上海戲劇學院戲劇創作研究班學習。1963年喺上海人民藝術劇院擔任編劇。1985年做上海人民藝術劇院院長，1993年辭職。2000年代開始，沙葉新宣稱，「不為權力寫作。」佢比較關注中國大陸嘅民主，亦對中共諸多批評。佢試過俾中國領導高層點名批評。

名言
「沙葉新，曾化名少十斤。少十斤為『沙叶新』的右半，可見此人不左：砍去一半，也不過十斤，又足見他無足輕重，一共只有20斤。沙葉新於1939年出品，因是回族，曾信奉伊斯蘭，且又姓沙，可能原產地為沙特阿拉伯，後組裝於中國南京。體形矮胖，屬於三等殘廢，但他身殘志不殘，立志寫作，一回生，二回熟，百折不回；箪食瓢飲，回也不改其樂，終於成為回族作家。沙葉新1957年僥幸地考入華東師大中文系，1961年又意外地被送到上海戲劇學院研究生班深造。1985年身不由己擔任上海人民藝術劇院院長，1991年又己不由身地挂命為上海戲劇家協會副主席。作品以戲劇為主，多有爭議，得過獎，也挨過批。編劇以前叫作劇，指九天以為證，他絕不是惡作劇。」
沙葛

沙葛（粵拼：saa1 got3；學名：Pachyrhizus erosus）係豆科豆薯屬嘅草本藤木。佢嘅塊根亦係常用嘅食材，口感似馬蹄。
沙藍特

沙藍特（法文：Charente，又譯夏朗德），係法國波亞圖沙藍特嘅其中一個省。
涌美路

涌美路係香港一條路，晌新界青衣島上面，晌長青邨、長康邨同涌美村之間。條路由青衣鄉事會路開始，延伸到青康路。條路因涌美村而有呢個名。
涌河新街

涌河新街（粵拼：cung1 ho4 san1 gaai1；葡文：Rua do Canal Novo）係澳門半島花地瑪堂區一條馬路，呢條路由黑沙環海邊馬路開始一路去到勞動節大馬路為止。
涌背營地

涌背營地，香港營地之一，專畀露營，喺涌背，就近新娘潭路，八仙嶺東面，都近船灣淡水湖，英文叫Chung Pui Campsite。屬八仙嶺郊野公園，行政上歸大埔區。營地屬中型，營位有二十到五十。水源取自水喉。歸漁農及自然護理署管。
有廁所、晾衫架同大型燒烤場。
涌角

涌角，又叫香車，係香港舊時一個地名，喺新界荃灣西部，柴灣角、曹公潭同白田壩之間。嗰度舊時有條涌角村，皆因曾經開設製香寮，有整香嘅水車，所以嗰度又得名「香車」。隨住荃灣新市鎮嘅發展，呢個地名已經湮沒咗，只係得返條香車街。
涌谷町

涌谷町（粵拼：cung1 guk1 ding1，日文：涌谷町／わくやちょう Wakuya chō */?）係日本宮城縣遠田郡嘅一個町，係日本最早出產金嘅地方。
涌尾角

涌尾角係香港新界東北塔門中部嘅海角，喺塔門西岸。
涌美路臨時遊樂場

涌美路臨時遊樂場（英文：Chung Mei Road Temporary Playground）係香港一公園同遊樂場，喺青衣涌美路同青衣鄉事會路交界，青衣消防局側，行政上歸葵青區。設施有硬地球場同埋五人足球場。
雖話臨時，都臨咗好多年。
涓他吉剌斯

涓他吉剌斯（粵拼：gyun1 taa1 gat1 laa1 si1；德文：Günter Grass，德文讀音： [ˈɡʏntɐ ˈɡʀas]；1927年10月16號—2015年4月13號）係個好出名嘅德國作家。寫咗《鐵皮鼓》、《貓同老鼠》等作品。由於渠嘅語言風格創新，加上想像力好豐富兼手法獨特，喺嗰時嘅世界文學界都已經幾巴閉。佢寫嘅《鐵皮鼓》喺1980年俾人改編拍成電影，喺1999年10月重攞埋諾貝爾文學獎，嗰時瑞士科學院話《鐵皮鼓》係第二次世界大戰之後，世界文學嘅其中一本最緊要嘅作品。
佢收尾惹咗傳染病，2015年4月13號喺呂碧克死咗，終年87歲。
涩谷茂

涩谷茂 ，係日本嘅一個男配音員。

配音作品一覽
呢個表唔完整，歡迎加料。
正義車站

正義車站係臺灣鐵路公司屏東線嘅一個鐵路車站。
正義連線

正義連線係已經解散咗嘅一個政治派別，屬於民進黨嘅一個派系。
正義道

正義道（英文：Justice Drive）係香港金鐘一條馬路，由金鐘道近皇后大道東開始，去到亞洲文會香港分會總部。街名係配合嗰時起好嘅香港最高法院（而家嘅香港高等法院）。
正義道喺1986年通車，南面一路都預留咗位置延長到山上面嘅堅尼地道，但暫時都未落實幾時開工。
正藍旗

正藍旗係大清八旗嘅其中一個，由和碩豫親王做旗主。
正街

正街（英文：Centre Street），係香港西營盤一條馬路，由干諾道西開始，去到般咸道。佢東面係東邊街；西面係西邊街；打橫由北到南穿過第一街、第二街、第三街、高街。
正義迴廊

《正義迴廊》（英文：The Sparring Partner）係2022年上畫嘅港產片，由楊偉倫、麥沛東、蘇玉華、周文健、林海峰同葉蘊儀主演，何爵天執導。故仔係根據2013年大角咀肢解父母案改編。
正能量

正能量係物理學名詞，嚟自英國心理學家理查德•懷斯曼有本書《正能量》。講人體有個能量場，要激發內在潛能，先可以表現出一種新嘅自我，先會更加自信、更加充滿活力。體育都有講心理質素，有向上希望、鼓舞不斷追求、使生活有圓滿幸福動力、正面感情、好人好事，「正能量」標籤。
法式滾球

法式滾球（法文：Pétanque）係滾球運動嘅一種，用鋼波同埋細木波嚟玩。
法式滾球嘅計分方法係噉嘅：每個回合，掟嗮所有波之後，最近目標波嗰邊就會有分，有幾多個波係近過嗮對手所有波就有幾多分。
法式甜包

法式甜包（法文：brioche）係源自法國嘅包，材料包括麵粉、雞蛋、牛油、牛奶同忌廉，有比較濃嘅牛油味同甜味，質地鬆軟。
法式田螺

法式田螺，又叫法國田螺，係一味法國菜。雖然粵語叫佢做「田螺」，但其實佢唔係田螺，而係蝸牛。煮法通常會用蒜蓉、香草同牛油焗香做頭盤。
法律界功能界別

法律界功能界別係香港立法會其中一個功能界別，選民嚟自香港律師會會員、香港大律師公會會員、政府律政人員。
法式薯仔凍湯

法式薯仔凍湯（Vichyssoise），又叫維希湯，係種起源自法國維希嘅凍湯，用到京蔥、洋蔥、薯仔、薯仔同雞湯一齊煲。
法式鹹批

法式鹹批（Quiche）係法國一種鹹味嘅批，批面放咗雞蛋漿同埋芝士、肉食、海鮮或者菜等等嘅配料。
法律援助署

法律援助署，簡稱法援署，係香港政府部門，屬民政事務局旗下，負責為香港市民提供法律援助。
牧童笛

牧童笛（Recorder），有人會叫佢木笛或者直笛，係樂器一種。佢屬於木管樂器，係條直身長管，唔使靠簧來發聲，同哨子差唔多。笛嘴有吹口，笛身有八個窿，另有兩個細窿響尾個兩窿整半音，笛身頭上有個尖板嘅開口。係由口吹氣過笛嘴嘅窄管，窄管嘅氣撞落尖板，令到空氣振盪。笛身窿就用嚟控制音高。
牧童笛嘅歷史悠久，依家保存到最耐嘅牧童笛係14世紀。更加古老嘅西洋畫上面有類似嘅笛，不過最早幾時出現重未有定論。牧童笛曾經風行幾個世紀，曾經組成78支笛嘅樂團。去到18世紀先至沒落。直至到成20世紀，同唔少古樂器一樣，俾人搵出來推廣。家下係好流行嘅教學樂器。
古代唔少作曲家會將牧童笛同雀或牧童拉上關係，所以叫牧童笛。
牧羊

一個牧羊人喺度牧羊。
牧羊泛指照顧同看守羊嘅工作。

起源
放牧羊隻係人類最源遠流長嘅職業之一，佢嘅起源可以追溯到6,000年前嘅安那托利亞半島（小亞細亞），當時已經有人牧羊。當時畜養羊隻嘅目的主要係為咗着佢哋好保暖嘅厚羊毛，其次係可以食嘅羊奶同羊肉。喺隨後嗰幾千年，牧羊活動開始擴展去到成個歐亞大陸。雖然一開始有啲羊都係被固定咁留喺家庭農場，同其他動物例如雞同豬一齊養，但係之後了解到如果想維持龐大嘅族群數量，就需要將佢咃不斷咁由一個牧草地再移到另一個牧草地生活嚟滿足大量嘅食草需求，所以最終衍生出第一批專門放養羊群嘅農戶——牧羊人。
牧氏

牧（粵拼：muk6）係唐人姓氏，喺《百家姓》裏頭排第225位。

名人
呢篇牧氏係同姓氏有關嘅楔位文章，重未寫完嘅。麻煩你幫手充實佢。
牧歌

牧歌（Madrigal）係歐洲16世紀到17世紀，文藝復興音樂後期到巴洛克音樂前期嘅一種歌曲風格，起源自意大利，當時喺法國同英國都流行。
牧泉美

牧泉美 ，係日本嘅一個女藝人同埋配音員。
牧神星

牧神星（Pales），即係小行星49，係太陽系小行星帶嘅一粒小行星，喺1857年9月19號發現。
牧羊人

牧羊人係從事牧羊工作嘅人，係世界上其中一種最古老嘅職業。牧羊人一般會配備牧羊杖，有啲牧羊人會騎馬，亦會用牧羊狗幫手。
牧月9號

牧月9號（法文：9 Prairial），亦叫野百里香日（法文：Serpolet），係法國共和曆入面每年嘅第249日，離年尾重有116日（閏年117日）。
永升亞洲

永升亞洲係香港一間公司，本嚟喺2015年申請香港免費電視牌照。2017年4月20號，永升亞洲宣佈透過包銷供股方式入主有線寬頻做大股東，到時可以管收費電視香港有線電視同免費電視奇妙電視。而永升亞洲兩大股東分別係新世界發展主席鄭家純同遠東發展主席邱達昌。
永和區

永和區（粵拼：wing5 wo4 keoi1）係中華民國新北市嘅一個區，面積5.71平方公里，人口22萬。
永吉公園站

永吉公園站係新北捷運三鶯線嘅一個興建緊嘅車站。
永吉街

永吉街（Wing Kut Street）係香港一條街，嚮香港島上環同中環之間，由太平山山上經鴨巴甸街穿過皇后大道中，向北走落去就見到永吉街，佢北面出口就係德輔道中。嚟條街係一處賣乾貨嘅街市，有啲係流動手推車小販、固定攤檔同埋地埔，主要賣女人衫、人造首飾，零售同批發都有。
成條永吉街嚮文咸填海計劃填地上面，開埠以前係香港島嘅海邊。

外面參考
維基同享有多媒體嘅嘢：永吉街
香港大學美術博物館顧問鄭寶鴻，有個舖嚮中環永吉街，嗰度前身係陸羽茶室嘅舊址。
永同

永同（韓文：영동군／永同郡 Yeongdong gun */?）係大韓民國忠清北道嘅一個郡。
永吉

永吉係中國吉林吉林市一個縣，總面積2626平方公里，人口40萬。
永南食品

永南食品有限公司（簡稱永南食品，英文：Winner Food Products）係香港嘢食製造商，主要做即食麪同埋微波爐嘢食。香港主要嘅即食麪牌子「公仔麪」就係出自佢。

歷史
永南食品1968年喺香港成立，開始生產「公仔麪」，即刻掂咗，好多香港人將「公仔麪」當成「即食麪」嘅同義詞。
此外，永南食品喺1970年代嘅產品重包括粟米油、春卷皮、急凍魚柳同肉丸，重有烘果仁、花生等包裝小食。
1981年，永南食品喺大埔工業邨設廠。
1983年，生產及銷售「公仔」碗麪。
1980年代中畀美國比翠絲食品（英文：Beatrice Foods）收購。
1989年畀日本日清食品收購。
1990年，大埔工業邨另一間廠房「永泰食品廠」啟用。同年開始生產零售急凍春卷、咖哩角。1992年起開始生產急凍點心南翔小籠饅頭、青島蒸餃/煎鍋貼、生煎包，1994年起開始生產急凍點心公仔點心系列，喺街市凍肉舖、惠康同百佳等售賣。1995年將佢哋嘅微波爐嘢食推廣到香港7-11便利店。2000年秋，永南食品推出冷凍意粉-好e食。2003年起，研發有自動排氣保濕功能嘅微波爐食品。
1994年同2006年，永南食品曾經喺中國設廠。

產品
永南食品嘅產品分為：
麪類食品（包裝麪同碗麪）：包括即食麪、伊麵同米粉等
微波爐急凍嘢食：包括喺便利店賣嘅點心同粉麪微波爐餐盒，同埋超級市場賣嘅點心同意粉，重有「好味牌」系列如青島蒸餃（鍋貼）、魚蓉燒賣同南翔小籠包等…
此外，永南食品亦都係香港代理綠寶橙汁。

廠房
永南食品喺香港同中國嘅深圳、珠海同山東，開咗4間廠房。
爸爸閉翳

《爸爸閉翳》（英文：Fathers and Sons），係香港無綫電視製作嘅時裝電視劇，由歐陽震華、王喜、夏雨、蒙嘉慧同楊怡領銜主演，監製梅小青。